হৈসল বিনয়াদিত্য
বিনয়াদিত্য (রাজত্বকাল: ১০৪৭-১০৯৮ খ্রিষ্টাব্দ) ছিলেন হৈসল সাম্রাজ্যের একজন জৈন রাজা। তিনি তার দীর্ঘ শাসনকালে নিজেকে কল্যাণী চালুক্যদের এক যোগ্য সামন্ত শাসক হিসেবে তুলে ধরতে সমর্থ হয়েছিলেন। তিনি কোঙ্গলব, চেঙ্গলব, হুমচা শিমোগের সান্তারা প্রমুখ মালনাড দলপতি এবং বয়ালনাডুর (বৈনাডু) কদম্বদের চালুক্য নিয়ন্ত্রণে আনতে সহায়তা করেন। গঙ্গবডিতে চোল শাসন প্রতিষ্ঠিত হওয়ার পর গঙ্গদের রাজত্ব সম্পূর্ণ লোপ পায়। এরপর বিনয়াদিত্য গঙ্গবডির কিয়দংশ নিজের অধীনে আনেন। তিনি চালুক্য প্রথম সোমেশ্বরের শ্যালক অথবা শ্বশুর ছিলেন।